CELEX: 62015CN0685
Language: el
Date: 2015-12-18 00:00:00
Title: Υπόθεση C-685/15: Αίτηση προδικαστικής αποφάσεως την οποία υπέβαλε το Landesverwaltungsgericht Oberösterreich (Αυστρία) στις 18 Δεκεμβρίου 2015 — Online Games Handels GmbH και Frank Breuer κ.λπ. κατά Landespolizeidirektion Oberösterreich

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/7
            
         Αίτηση προδικαστικής αποφάσεως την οποία υπέβαλε το Landesverwaltungsgericht Oberösterreich (Αυστρία) στις 18 Δεκεμβρίου 2015 — Online Games Handels GmbH και Frank Breuer κ.λπ. κατά Landespolizeidirektion Oberösterreich
   (Υπόθεση C-685/15)
   (2016/C 118/08)
   Γλώσσα διαδικασίας: η γερμανική
   
      Αιτούν δικαστήριο
   
   Landesverwaltungsgericht Oberösterreich
   
      Διάδικοι στην υπόθεση της κύριας δίκης
   
   
      Προσφεύγοντες: Online Games Handels GmbH, Frank Breuer, Nicole Enter, Astrid Walden
   
      Καθής Αρχή: Landespolizeidirektion Oberösterreich
   
      Προδικαστικό ερώτημα
   
   Πρέπει το άρθρο 56 ΣΛΕΕ ή μάλλον τα άρθρα 49 επ. ΣΛΕΕ να ερμηνευθούν, υπό το πρίσμα του άρθρου 6 της ΕΣΔΑ σε συνδυασμό με το άρθρο 47 του Χάρτη των Θεμελιωδών Δικαιωμάτων, υπό την έννοια ότι οι εν λόγω διατάξεις, λαμβανομένης υπόψη της απαιτούμενης, υπό το πρίσμα της νομολογίας του Ευρωπαϊκού Δικαστηρίου των Δικαιωμάτων του Ανθρώπου (ιδίως της αποφάσεώς του της 18ης Μαΐου 2010, 64962/01, σκέψη 54), αντικειμενικότητας και αμεροληψίας των δικαστηρίων, αντιτίθενται σε εθνική νομοθετική ρύθμιση κατά την οποία οι αποδείξεις που πρέπει να προσαχθούν στο πλαίσιο διοικητικής δίκης ποινικού χαρακτήρα με σκοπό τη διαφύλαξη του προστατευόμενου με ποινικές διατάξεις οιονεί-μονοπωλιακού νομικού καθεστώτος που διέπει την εθνική αγορά τυχερών παιγνίων, υπό το πρίσμα της νομολογίας του Δικαστηρίου της Ευρωπαϊκής Ένωσης (ιδίως της αποφάσεώς του της 30ης Απριλίου 2014, C-390/12 (1)), αρχικώς παρουσιάζονται και επιλέγονται, με απόλυτη αυτοτέλεια, όχι από τη διωκτική αρχή (ή από άλλο κρατικό διωκτικό όργανο) υπό την ιδιότητά της (ή του) ως εκπροσώπου της κατηγορούσας αρχής, αλλά, αντιθέτως, από το δικαστήριο που είναι αρμόδιο να κρίνει επί της νομιμότητας του ποινικού μέτρου το οποίο προσβλήθηκε με την προσφυγή, με δική του πρωτοβουλία και ανεξαρτήτως της συμπεριφοράς των διαδίκων, και εν συνεχεία εξετάζονται, με αυτοτελή έρευνα, και εκτιμώνται πάλι από το ίδιο δικαστήριο (με την ίδια σύνθεση και στο πλαίσιο της ίδιας λειτουργίας);
   
      (1)  Pfleger κ.λπ. (ECLI:EU:C:2014:281).